Jazu

Jazu () – upė Jungtinėse Amerikos Valstijose, Misisipės valstijoje; Misisipės kairysis intakas. Prasideda ties Grinvudu susiliejus Talahačio ir Jalobušos upėms. Smarkiai vinguriuodama teka į pietus, pietvakarius. Įteka Misisipėn ties Viksbergu.

Didžiausias intakas – Big Sanflaueris (dešinysis).


Upės nuolydis labai mažas. Iki tol, kai 1886 m. buvo įrengta dambų sistema, Jazu smarkiai ištvindavo. Jazu upės baseinas nuo seno buvo svarbi medvilnės auginimo sritis, taip pat garsėjo savo bliuzo kultūra. XVIII–XIX a. pr. prancūzai Jazu žemėmis vadino plačias Misisipės žemumų sritis.

Pagrindiniai miestai prie upės – Grinvudas, Jazu Sitis.

Upės pavadinimas kilęs nuo indėnų jazų genties (tunikų pogrupis).

 Šaltiniai 

Kategorija:JAV upės
Kategorija:Misisipė